### בס"ד

### שיעור במחשבת ישראל- משימת סיכום להשתלמות

### המקור: גישות שונות במוסר. השוואה בין גישתו של הרב נתן צבי פרנקל- (מתוך "אור הצפון" חלק א'. פרק ג' עמ' 92 בספר הלימוד), לבין גישתו של הרב הורוביץ (מדרגת האדם חלק א', עמ' 94 בספר).

### סיכום המקור: תנועת המוסר הוקמה ע"י הרב ישראל מסלנטר שהוסיף על לימוד ההלכה והגמרא גם את לימוד תיקון המידות. ישנן גישות שונות בהקשר לדרך הנכונה לעבודת המידות. על פי גישתו של הרב פרנקל- הסבא מסלובודקה- האדם נברא כבריאה מושלמת, וטבועות בו מידות טובות. הוא חלק מכלל הבריאה שנבראה כשלימה. בכל הברואים, ובכללם בעלי חיים, טבועות מידות טובות. מסיבה זו לא מוזכר בתורה הציווי לתקן את המידות, מפני שזה חלק מהמציאות הטבעית ואין צורך להזהיר על כך. לעומת זאת גישתו של הרב הורוביץ, הסבא מנוברהדוק, היא שונה במהותה. האדם צריך לשבור את יצריו הרעים ולהילחם בהם על מנת ללכת בדרך הטובה. מידות האדם השליליות מעכבות את האדם ומכשילות אותו. על פי גישתו מי שאינו הולך בדרך התורה מסכן את עצמו ומאבד את הדרך הישרה.

### מושגים ומילים קשות:

### הוטבעו מידות. טבועות מידות. הטבע וההטבעה.

### וייפח באפיו נשמת חיים

### תייסרהו רעתו ומשובתו תוכיחו כי בעד עבירה סוקלין.

### שלא ילכד ע"י האור הפנימי.

### קשיים ועיכובים להשיג חירותו.

### ניסוח כללי של המקור קשה להבנה לתלמידות.

### שאלה של תלמידים שאיתה המקור מתמודד: איך נכון להתקדם ולהשתפר במידות ובתכונות? מה הדרך הנכונה להתקדמות אישית?

### מתנה שארצה שתישאר לתלמידי: יכולת הבחירה בין גישות שונות, והבנה שהתקדמות דורשת מודעות (מתוך בחירת הגישה מתפתחת מודעות).

### המתודות שישמשו אותי להעברת המסר:

### פעילות של "בחן את עצמך" כפתיחה- לשלב הקשב. (מצורף נספח 1)

### דף עבודה להבנת המקור מפגש א. (מצורף נספח 2)

### פאנל שמשלב את עקרונות הדיביט – כל קבוצה צריכה לייצג אחת משתי הדעות. עליה לשכנע את הקבוצה השנייה מדוע היא צודקת בעזרת דוגמאות שונות.

### שלב הפתיחה:

### התלמידה תכיר את תנועת המוסר, ואת הגישות המרכזיות הקיימות בתוכה. התלמידה תכיר שלוש נקודות מבט בנושא התמודדות עם יצרים ועבודה על המידות, ותבדוק מה נטיית הלב שלה בהקשר זה.

### הפתיחה לשיעור היא באמצעות "בחן את עצמך" שבתשובותיו השונות נגלם את שלוש הדמויות החלוקות בנושא. רק לאחר שכל תלמידה התמודדה עם השאלות והתחברה לדרך התמודדות מסוימת נכיר את הגישות השונות.

### אנחנו מצפות שיהיה חיבור אישי לנלמד, מתוך מקום של קבלה וסקרנות.

### שלב א'- הבנה של הטקסט ברמת הידע ובחשיבה מסדר גבוה

### הבנת הטקסט ברמת הידע: הטקסטים ארוכים יחסית ולכן יש צורך למקד ולתמצת אותם. לצורך כך תהיה עבודה בזוגות, כל זוג יקבל שני דפי עבודה- דף עבודה על כל מקור. כל אחד עונה על אחד המקורות, ולאחר מכן משתף את השני. אפשר שכל זוג ישתף את הזוג שלידו. (דף עבודה- נספח מספר 2)

### בעבודה המשותפת: ממלאים טבלה שמסכמת את הנושא על פי ע"מ 96.

### א. מיומנויות חשיבה מסדר גבוה (לאחר הבנת הטקס ברמה הבסיסית וסיכומו):

### השוואה ומכנה משותף, השלכה על נושא אחר, אפיון (מציאת מאפיין).

### ב. עידוד שימוש בחשיבה מסדר גבוה ע"י שאלות לדיון בכיתה:

### ראינו שתי גישות שונות, האם יש משהו שמשותף ודומה בין הרב פרנקל לרב הורוביץ?

### כיצד לדעתכם היה מתמודד כל אחד מהם עם סוגיית החינוך לצניעות?

### שלב ב'- מפגש בין התוכן לעולמם של התלמידים: בשלב זה של השיעור ייערך פאנל בכיתה. הפאנל יעסוק ב"גישות מוסריות שונות בהתמודדות עם סוגיית דור המסכים", ותלמידים יציגו דרכים מוסריות וחינוכיות שונות להתמודדות עם דור המסכים. כל קבוצה תשלח נציג לפאנל ותלמידים אף ישאלו את הנציגים שאלות. מפגש בין הטקסט לעולמם של התלמידים: הנושא הוא מאד אקטואלי ורלוונטי, הוא מעורר עניין ויש בו בדרך כלל דעות שונות בכל קבוצת תלמידים. יצירת אוירה של פתיחות וריבוי דעות: כדאי לערוך תפאורה מתאימה שיש בה אמירה רצינית מחד אך לא כבידה ומאפשרת מאידך. יצירת חיבור אישי רגשי אל הטקסט: כל תלמיד מתבקש לנסח את הקשיים והעבודה על המידות שמזמינה ההתמודדות עם הסמארטפון, ולאחר מכן משהו שהוא למד מתוך הגישות המוסריות והוא יכול ליישם בסוגיה הזו. רק לאחר הכתיבה האישית, הכיתה נחלקת לקבוצות ומייצגת את אחת הגישות המוסריות. יש להקפיד שגם גישתו של הרב פרנקל תבוא לידי ביטוי וגם גישתו של הרב הורוביץ, ויתקיים איזון.

### שלב ההפנמה/ התמרה: כמורות אנו לוקחות מהתוכן הנלמד: את היכולת לדון בכל סוגיה ולראות את שתי האפשרויות להתמודד איתה. גם אם בוחרים באופציה אחת יכולים לקחת משהו קטן מהגישה השנייה. מה מתחולל בחיי הלומדים: היכולת להבין שיש גישות שונות להתמודד עם סוגיית עבודת המידות, מודעות לבחירת הדרך שבה אנחנו מתקדמים. מה אנו כמורות רוצות שיוותר בתלמידים? היכולת לדון בנושאים שונים, להעלות סוגיות מחיי היומיום, להתמודד איתן ע"י חקירה והתבוננות של גישות שונות.

### נספחים:

### בחן את עצמך- לפתיחה

### דף עבודה – הבנת הטקסט ברמת ידע

### נספח 1:

### עובדים על המידות- בחני את עצמך

### לאחר מכן נסמן ליד כל החלטה לפי איזה גישה היא.

### אני מדברת יותר מידי לשון הרע ורכילות, הגיע הזמן לשפר את זה. מה עושים?

### 1. אקח על עצמי להתחיל משעה ביום ולאט לאט אקנה את ההרגל לא לדבר כל הזמן על כל אחד.

### 2. אלמד חשיבות השמירה על הלשון, וזה יעזור לי להתקדם

### 3. מהיום אני מדברת עם חברות רק על דברים חשובים ולא סתם פטפוטים

### אני אוכלת לא מסודר ולא בריא. הגיע הזמן לדיאטה:

### 1. אני מפסיקה לחלוטין לאכול שטויות ומתחילה דיאטה קטלנית

### 2. אני הולכת לחרוש באינטרנט על נושא של תזונה נכונה ואם אדע אצליח להרזות

### 3. אני אבנה לי תכנית הדרגתית של שינוי הרגלי התזונה שלי. אתחיל מקלחת, אקח אוכל מסודר לביה"ס במקום לקנות אוכל משמין בקיוסק.

### אני מדברת אל אמא שלי בחוצפה. תכלס אני אוהבת אותה ומעריכה אותה, זה פשוט יוצא לי בלי שליטה. אני חייבת לעשות שינוי:

### 1. ראיתי חוברת בנושא כיבוד הורים, אקרא אותה וכך אדע מה לשנות.

### 2. אדבר עם אמא. אספר לה שאני מצטערת שזה קורה ושאני אשתדל לשנות, ואבקש שגם היא תנסה פחות לכעוס עלי ויותר להבין.

### 3. מהיום אני לא מתחצפת בכלל. עדיף שפשוט אשתוק.

### אני ממש רוצה להתפלל יותר בכוונה. הפעם זה רציני באמת.

### 1. אני צריכה קודם כל להבין מהי המשמעות והחשיבות של התפילה.

### 2. מהיום אני חזנית כל יום ומתפללת גם מנחה וערבית.

### 3. אתחיל מהקפדה על ברכות השחר וקריאת שמע ואשתדל להתכוון יותר בתפילת עמידה.

### שלוש גישות בעבודה על המידות:

### לפי הסבא מקלם- רבי שמחה זיסל זיו: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

### רבי הסבא מסלובודקה- רבי נתן צבי פרנקל: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

### לפי הסבא נובהרדוק- רבי יוסף הורביץ: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

### נספח 2:

### עבודה במחשבת- הגישות המוסריות של הרב פרנקל והרב הורוביץ

### הרב פרנקל- המידות הטובות טבועות באדם מלידתו

### נסחי במילים שלך את השאלה שנשאלת בשורות 1-10

### מה התשובה לשאלה זו כפי שמופיעה בפסקה 2 (11-16)

### לא רק האדם נברא שלם אלא כל הברואים בעולם נבראו שלמים. מהי ההוכחה לכך? (18-32)

### למרות שלאחר הבריאה היו חטאים וכבר אין שלמות, עדיין יש לנו מה ללמוד מבעלי החיים. תני 3 דוגמאות לכך (6-16)

### "ויפח באפיו נשמת חיים". הסבירי את הפסוק. מה זה אומר על מידותיו ומעלותיו של האדם? (18-26)

### בשתי הפסקאות האחרונות חוזר שוב הרב פרנקל על הסיבה לכך שאנו לא מצווים על תיקון המידות, ומסביר מה מוסיפה התורה. הסבירי מה מוסיפה התורה.

### הסבירי לפי הפסקה האחרונה את פירוש המדרש "דרך ארץ קדמה לתורה"

### הרב הורוביץ- האדם נמצא במלחמה מתמדת עם יצריו הרעים

### מהי ההנחה הבסיסית של הסבא ביחס לאדם?

### כיצד מתמודדים עם יצר הרע

### הסבירי את משל היער וקרני הצבי

### מהו הנמשל? מהו ההבדל בכ"ז בין היער לעולם?

### דרכי התמודדות עם יצרים שליליים- עפ"י עמוד 96

|  |  |
| --- | --- |
| השאלה: | |
| אפשרות א': | אפשרות ב': |
| יתרונות: | יתרונות: |
| חסרונות: | חסרונות: |
| דוגמא: | דוגמא: |